Guilinas

Guilinas (, ) – miestas pietų Kinijoje, Guangsi džuangų autonominėje srityje, prie Lidziango upės. Sudaro prefektūrą (joje – 4,7 mln. gyventojų, 2010 m.). Yra geležinkelio stotis, oro uostas. Vystoma mašinų gamybos, elektronikos, chemijos, farmacijos, lengvoji, maisto (arbatos, cinamono) pramonė. Aukštikalnių klimato kurortas. Vystomas turizmas (apylinkės garsėja vaizdingomis Guilino kalvomis, karstiniais urvais, vaizdingomis ryžių terasomis). Veikia 5 universitetai.

 Šaltiniai 

Kategorija:Kinijos miestai
Kategorija:Kinijos kurortai